William Dunbar
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1500-tallet
William Dunbar var en skotsk dikter, knyttet til Jakob 4s hoff. Han lærte mye av Geoffrey Chaucer, men var selv et naturtalent, med språklig overskudd og levende sans for rytmer og strofeformer.
Av Dunbars verker kan fremheves det allegoriske festdiktet The Thistle and the Rose (1503), skrevet til kongens bryllup, den eiendommelige satiren The Dance of the Seven Deadly Sins, og det sørgmodige Lament for the Makers, om døden som tar alle dikterne. Han skrev også drøye humoresker og spottedikt. The Poems of W. D. er utgitt med kommentar og glossar av J. Kinsley (1979). Les mer i Store norske leksikon Skottlands litteratur Storbritannias litteratur